Euroopa Liidu Teataja L 047 , 18/02/2004 Lk 0022 - 0024



Komisjoni määrus (EÜ) nr 278/2004, 17. veebruar 2004, söödalisandi uue kasutusviisi ajutise lubamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni määrusega (EÜ) nr 1756/2002, [2] eriti selle artiklit 3 ja artikli 9e lõiget 1, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Direktiivi 70/524/EMÜ C lisa II osas osutatud lisandite (sh ensüümide) puhul võib söödalisandite uut kasutuviisi ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse direktiivi artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks. (3) Trichoderma longibrachiatum'i (ATCC 2105) abil toodetud ensüümpreparaadi endo-1,4- beeta-ksülanaasi ja Bacillus subtilis'e (ATCC 2107) abil toodetud subtilisiini lubati broilerkanade ja kalkunite puhul esmakordselt ajutiselt kasutada lisas nimetatud tingimustel komisjoni määrusega (EÜ) nr 1636/1999. [3] (4) Tootja on esitanud uusi andmeid, et laiendada käesolevas määruses nimetatud söödalisandi kasutamise luba munakanadele. (5) Kõnealuse söödalisandi uue kasutusviisi kohta esitatud loataotluse hindamine näitab, et direktiivis 70/524/EMÜ sätestatud ajutise loa saamise tingimused on täidetud. (6) Euroopa Toiduohutusamet (loomasöödas kasutatavate söödalisandite ja toodete või ainete teaduskomisjon) hindas kõnealuse söödalisandi käesoleva määruse lisas toodud kasutustingimuste juures munakanade puhul ohutuks. (7) Seetõttu tuleks kõnealusele söödalisandile anda munakanade puhul kasutamiseks ajutine luba neljaks aastaks. (8) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta, [4] muudetud Euroopa Parlamendi ja nõukogu määrusega (EÜ) nr 1882/2003 [5]) kohaldamisega. (9) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Ensüümide rühma kuuluvat käesoleva määruse lisas nimetatud preparaati võib kõnealuses lisas ettenähtud tingimustel lubada ajutiselt kasutada loomasöötades söödalisandina. Artikkel 2 Käesolev määrus jõustub kolmandal päeval pärast selle avaldamist Euroopa Lüdu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. veebruar 2004 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 194, 27.7.1999, lk 17. [4] EÜT L 183, 29.6.1989, lk 1. [5] ELT L 284, 31.10.2003, lk 1. -------------------------------------------------- LISA Nr (või EÜ nr) | Söödalisand | Keemiline valem, kirjeldus | Loomaliik või | Maksimumvanus | Miinimumsisaldus | Maksimum-sisaldus | Muud sätted | Loa kehtivusaja lõpp | Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta | Ensüümid | 37 | Endo-1,4-beeta-ksülanaas EC 3.2.1.8 Subtilisiin EC 3. 4.21.62 [Avizyme 1300] | Trichoderma longibrachiatum'i abil (ATCC 2105) toodetud endo-1,4-beeta-ksülanaasi preparaat ja Bacillus subtilis'e (ATCC 2107) abil toodetud subtilisiin minimaalse aktiivsusega: -endo-1,4-beeta-ksülanaas: 2500 U [1]/g- subtilisiin: 800 U [2]/g | Munakanad | - | endo-1,4-beeta-ksülanaas: 1 875 U subtilisiin: 600 U | - - | 1.Söödalisandi ja eelsegu kasutusjuhenditesse märkida säilitustemperatuur, kõlblikkusaeg ja granuleerimispüsivus2.Soovituslik annus ühe kilogrammi täissööda kohta:- endo-1,4-beeta-ksülanaas: 1 875 U- subtilisiin: 600 U.3.Kasutamiseks jõusöödas, nt jõusöödas, mis sisaldab üle 65 % nisu. | 18.2.2008 | [1] Üks U on ensüümi hulk, mis vabastab ühe mikromooli redutseerivaid suhkruid (ksüloosi ekvivalendid) kaera ksülaanist minutis pH tasemel 5,3 ja temperatuuril 50 °C. [2] Üks U on ensüümi hulk, mis vabastab ühe mikromooli fenoole (türosiini ekvivalendid) kaseiini substraadist minutis pH taseme 7,5 ja temperatuuri 40 °C juures. --------------------------------------------------